Hei, denne artikkelen er over ett år gammel og kan inneholde utdatert informasjon

(Dagbladet): En artikkel om at Oslo-politiet har mistet kontrollen over byen, og særlig Grønland, har blitt skrevet og delt rundt av konspiratoriske nettsteder i flere år. 4. januar tvitret skribenten Pamela Geller samme artikkel fra sin Twitter-konto.

Pamela Geller er blant annet kjent som et av Breiviks forbilder og er også stifteren av Stopp islamiseringen av Amerika (sammen med Robert Spencer).



@PamelaGeller The Oslo police has NOT lost our city. We are far from having an "apocalyptic level" of violence. This is true also for the.. — Oslo politidistrikt (@politietoslo) January 7, 2016



Artikkelen hun publiserte heter «Norge: Oslo-politiet: «Vi har tapt byen»: «Grønland er mer muslimsk enn Marokko». Kildene er Aftenposten-artikler fra 2010 og 2011 og er publisert på det konspiratoriske nettstedet Prison Planet, som kjennetegnes av artikler preget av frykt for at globale makteliter vil innordne USA i et verdensdiktatur. Teksten er for øvrig omtrent en kopi av noe Fjordman skrev på Gates of Vienna i 2011.

Mindre kriminalitet Sitatene er korrekte, men Oslo-politiet svarer Geller på Twitter at kriminaliteten har sunket siden 2011:

«Oslo-politiet har IKKE tapt byen vår. Vi er langt unna et «apokalyptisk nivå av vold». Det gjelder også den vitale bydelen Grønland. Siden 2011 har tallet på anmeldte ran og voldtekter sunket med henholdsvis rundt 50 og 20 prosent for Grønlandsområdet. Oslo politidistrikt er stolte av den gode jobben som vår mangfoldige stab gir til Oslos befolkning. Et godt samarbeid med sivilsamfunnet muliggjør dette.»

Ville bruke samme arena Visepolitimester i Oslo, Sveinung Sponheim, forteller at de både gir og fanger opp opplysninger på Twitter.

@PamelaGeller vital city center district in Oslo called Grønland. Since 2011, the number of recorded robberies and rapes has declined by.. — Oslo politidistrikt (@politietoslo) January 7, 2016



- Nå sto det noe om oss, og det var interesse for det. Da ville vi bruke samme arena for å fortelle utviklingen til i dag, som har vært positiv siden 2011. Selv om det var mer vold og voldtekter i byen var det dessuten ikke i «apokalyptiske mengder».

- Men det står at en politibetjent uttalte at dere hadde tapt byen?



@PamelaGeller around 50 and 20 percent respectively for Grønland precinct. Oslo Police District is proud of the good work that our.. — Oslo politidistrikt (@politietoslo) January 7, 2016



- Det var nok en vakt som vel ikke hadde oversikt over hele byen, men gjenga egen opplevelse. Men vi har fem stasjoner og en del patruljer. Og så er det tatt ut av en sammenheng, sier han, og påpeker konteksten:

- Dette kom kort etter det var en del overfallsvoldtekter, men situasjonen har blitt bedre med de tiltakene vi innførte.

Samarbeidet med sivilsamfunn og politikere Han peker på initiativene fra Natteravner og vanlige folk som gikk ute om natta for å markere at byen var deres, samt tiltak fra politikere. Barneransbølgen ble også taklet av flere instanser:



@PamelaGeller diverse staff provides to the people of Oslo. A good cooperation with civil society allows for this. Oslo Police District — Oslo politidistrikt (@politietoslo) January 7, 2016



- Vi hadde et godt samarbeid med skole, barnevern og foreldre, sier Sponheim.

Tweeten til Geller sendte de for å korrigere med fakta, som han sier.

NEDGANG FRA TO SISTE ÅR: Voldsanmeldelsene økte fra 2005 til 2013, men i 2014 gikk den ned. Folketallet har økt i samme periode. Kilde: Politiet Vis mer

- Vi ville ikke at det skulle bli stående uimotsagt. Dette er en ny arena for oss, men et sted vi kan få ut budskapet. Og tilbakemeldingene har vært veldig positive!

Nedgang til 2014 I statistikken over anmeldelser i hele Oslo i 2014, skriver politiet: «Kriminalitetstypen vold dekker både fysisk vold og trusler, og viste samlet sett en nedgang på - 6,3 prosent fra 2013 til 2014. Fysisk vold hadde en nedgang på ti prosent, det vil si 291 færre anmeldelser.

Mens vold i nære relasjoner økte med 8,6 prosent, var det nedgang i seksualforbrytelser: 105 færre anmeldelser (-16,6 %) sammenliknet med 2013. Det var samlet sett en nedgang på - 9,5 % for voldtekt og forsøk på voldtekt. Det ble anmeldt 174 voldtekter og 25 voldtektsforsøk i 2014, mot henholdsvis 196 og 24 i 2013.

TOTALT I OSLO: Antall forbrytelser totalt har også gått ned de to siste åra. Kilde: Statistisk sentralbyrå Vis mer